b"\n_START_ARTICLE_\nGreg Stokes\n_START_SECTION_\nCarrera esportiva\n_START_PARAGRAPH_\nVa jugar durant quatre temporades amb els Hawkeyes de la Universitat d'Iowa, en les quals va fer una mitjana de 14,7 punts i 6,7 rebots per partit. Va ser convocat per la selecci\xc3\xb3 dels Estats Units per disputar els Jocs Panamericans de 1983 a Caracas, on es va aconseguir la medalla d'or._NEWLINE_Va ser triat en la 33a posici\xc3\xb3 del Draft de l'NBA de 1985 pels Philadelphia 76ers, on va comptar molt poc per al seu entrenador Matt Guokas. Va continuar la seva carrera a Europa, fitxant pel Dietor Bolonya de la lliga italiana, on jugaria dues temporades. La temporada 1988-89 fitxa pel Ram Joventut de la liga ACB, amb el qual nom\xc3\xa9s va arribar a disputar 9 partits de lliga, amb una mitjana de 17,8 punts i 6,7 rebots. Tamb\xc3\xa9 va guanyar la Copa Pr\xc3\xadncep d'Ast\xc3\xbaries. Va tornar a It\xc3\xa0lia aquesta mateixa temporada per fitxar pel Vismara Cant\xc3\xba._NEWLINE_En 1989 fitxa com a agent lliure pels Sacramento Kings de l'NBA, per\xc3\xb2 seria tallat despr\xc3\xa9s de disputar 11 partits. Llavors torna a It\xc3\xa0lia per fitxar pel Glaxo Verona de la Serie A2, on juga una temporada. El 1991 fitxa pels Southern Melbourne Saints de la lliga australiana, per finalitzar la seva carrera en els Skyfork de la CBA de Sioux Falls."